Христо Радевски
Кой кого буди?

chitanka.info

Сутрин, щом запеят птичките —

почва да развиделява.

И усещат вече всичките —

слънцето изгрява.

Димо трие си очичките

и в просъница се чуди:

слънцето ли буди птичките,

птичките ли него будят?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.